Seun (12) gegroet ná selfdood | Netwerk24
Seun (12) gegroet ná selfdood
’n Ouerpaar van Kestell is in rou gedompel nadat hul lieflingseun sy eie lewe geneem het.
Die 12-jarige Herman Odendaal is op Sondagmiddag 19 Julie dood verklaar.
Volgens sy tannie, Yolanda Liddell, het hy die middag buite gespeel en was sy ouers, Johan en Arina, in die huis besig.
Arina het na Herman gaan soek en op sy lyk afgekom.
Die nooddienste is ontbied, maar dit was klaar te laat.
“Dit is ’n reuse-slag vir hulle,” sê Yolanda.
“Hy was ’n sprankelende seuntjie. Hy was mal oor karre en het daarvan gedroom om eendag sy eie motor op te bou.
“Hy het vreeslik baie gesels, maar die laaste ruk het hy stiller begin word.”
Yolanda sê hulle het op ’n briefie van Herman afgekom, maar hulle weet nie of hy dit kort voor sy selfdood geskryf het nie. Hierin skryf hy in Engels: “I feel alone. They don’t want to be my friend. I’m a loser.”
“Arina het die Saterdag voor sy dood agtergekom iets is fout, maar Herman het net gesê hy is moeg.”
Herman se roudiens is Vrydag (24/07) om 11:00 in Kestell gehou.